EkBass/fiwiki-20250220-pages-articles huggingface dataset:
Scott Adams

Scott Adams (s. 8. kesäkuuta 1957 Windham, New York) on yhdysvaltalainen sarjakuvapiirtäjä ja kirjailija. Erityisesti Adams tunnetaan Dilbert- sarjakuvan luojana. Adams on suorittanut alemman korkeakoulututkinnon taloustieteissä Hartwick Collegessa vuonna 1979 ja MBA-tutkinnon Kalifornian yliopiston Haas School of Businessissa. Vuosina 1979–1986 Adams työskenteli läheisesti tietoliikenne-insinöörien kanssa Crocker National Bankissa ja vuosina 1986–1995 Pacific Bell -puhelinyhtiössä. Adams käyttää näitä kokemuksia laatiessaan Dilbert-sarjakuvaa. Adams on kärsinyt kahdenlaisesta dystoniasta. Jo vuonna 1992 ensimmäisen kerran oireilleen kirjoittajankrampin vuoksi hän siirtyi vuonna 2005 piirtämään piirustuslaudan avulla. Alkuvuodesta 2005 Adams menetti normaalin puhekykynsä spasmodisen dysfonian puhjettua. Kesällä 2008 hänet leikattiin Los Angelesissa vaivan korjaamiseksi. Adams piti lähes päivittäin live-podcastia Real Coffee with Scott Adams YouTubessa. Tunnin pituista ohjelmaa yli 1830 jaksoa. Helmikuussa 2023 Adams käsitteli gallup-yhtiö Rasmussen Reportsin mielipidetiedustelua, jossa kysyttiin oletteko samaa mieltä lauseen "It's okay to be white" (On hyväksyttävää olla valkoinen?) kanssa? 72 % amerikkalaisista vastasi kysymykseen myöntävästi ja 12 % oli eri mieltä. Sen sijaan 47 % mustista oli sitä mieltä, että ei ole hyväksyttävää olla valkoinen. Adams kommentoi tuloksen perusteella että mustat ovat viharyhmä, josta valkoisten on syytä pysyä kaukana. Tämä johti lopulta siihen että Dilbert-sarjakuva poistettiin sadoista lehdistä ja kustantaja peruutti Adamsin tulevan kirjan.https://slate.com/news-and- politics/2023/02/dilbert-scott-adams-racist-rant-black-hate-explained.html ==Lähteet== ==Aiheesta muualla== *Scott Adamsin blogi Luokka:Yhdysvaltalaiset sarjakuvantekijät Luokka:Vuonna 1957 syntyneet Luokka:Elävät henkilöt Luokka:Internet-videoiden tekijät Luokka:Bloginpitäjät
Windham

Windham on kunta Greene Countyn piirikunnassa New Yorkin osavaltiossa Yhdysvalloissa. Windhamissa on vuoden 2000 väestölaskennan mukaan 1 660 asukasta. Valtaosa kaupungin väestöstä on valkoihoisia, vain alle 2 prosenttia väestöstä kuuluu etnisiin vähemmistöihin. Windhamin alue asutettiin ensimmäisen kerran noin vuonna 1790. Itse kunta irrotettiin itsenäiseksi Woodstockin kunnasta vuonna 1798. Windhamista on myöhemmin irrotettu useita muita kuntia omiksi, itsenäisiksi kokonaisuuksiksi. Kaupungin merkittävin matkailukohde ja samalla merkittävä tulonlähde on Windham Mountain Ski Resort -hiihtokeskus. Luokka:New Yorkin kunnat
Lämmönsiirrin

Lämmönsiirrin eli lämmönvaihdin on energiatekniikan komponentti, jolla lämpöenergiaa siirretään eri lämpötilassa olevien fluidien välillä. Useimmissa lämmönsiirtimissä lämpö siirtyy ilman, että fluidit sekoittuvat keskenään, eli johtumalla tai lämpösäteilyllä. Sen sijaan konvektiolla tapahtuvaan lämmönsiirtoon ei tarvita mitään erityistä lämmönsiirrintä vaan lämpö siirtyy aineen mukana. Lämmönsiirtimessä ei useimmiten ole liikkuvia osia, poikkeuksena ovat pyörivät lämmönsiirtimet kuten rekuperaattori. Lämmönsiirrin rakentuu lämmönsiirrinelementistä sekä fluidit erottavista säiliöistä tai putkista. Lämmönsiirrinelementin läpi lämpö siirtyy fluidista toiseen yleensä johtumalla. ==Lämmönsiirtimiä== *höyryvoimalaitoslämmönsiirtimiä **palamisilmanesilämmitin **syöttövedenesilämmitin **höyrystin **tulistin **lauhdutin *lämpöpatteri *rekuperaattori *lämpöputki *levylämmönvaihdin *jäähdytyselementti == Lähteet == == Aiheesta muualla == * Luokka:Seulonnan keskeiset artikkelit
Syklopentaani

Syklopentaani (C5H10) on viiden hiiliatomin muodostama rengasrakenteinen sykloalkaani. Se on normaaliolosuhteissa olomuodoltaan veteen liukenematon väritön neste. Syklopentaanin leimahduspiste on –37 °C, itsesyttymislämpötila 361 °C ja CAS-numero 287-92-3. Yksi syklopentaanin hiiliatomeista poikkeaa neljän muun muodostamasta tasosta ja sen suosituin konformaatio on niin kutsuttu kirjekuorikonformaatio Hiilirakenteen vääntyminen johtuu torsionaalisesta jännityksestä – tasomaisella syklopentaanilla ei olisi kulmajännitystä, aivan kuten Adolf von Baeyer oli ennustanut, mutta sillä olisi suuresti torsionaalista jännitystä. Syklopentaanin pysyvin muoto on torsionaalisen jännityksen pienentämiseksi hieman kulmajännittynyt. Kokonaisuudessaan syklopentaanin rengasjännitys 26,0 kJ/mol on selvästi pienempi kuin esimerkiksi syklobutaanilla (110,4 kJ/mol). Toinen syklopentaanin konformaatioista on niin kutsuttu puolituolikonformaatio. Nämä konformaatiot muuttuvat jatkuvasti toisikseen niin kutsutun pseudorotaation kautta. Tähän vaadittava aktivoitumisenergia on alle 2 kcal/mol. Syklopentaania esiintyy pieniä määriä maaöljyssä. Sitä muodostuu myös sivutuotteena hiilivetyjen krakkauksen yhteydessä ja vedytettäessä syklopentadieeniä tai syklopenteeniä. Myös syklopentanonin pelkistystä voidaan käyttää. Syklopentaanilla ei juuri ole käyttöä ja se muunnetaankin sykloheksaaniksi ja sykloheksaanin johdannaisiksi katalyyttisesti.Karl Griesbaum, Arno Behr, Dieter Biedenkapp, Heinz-Werner Voges, Dorothea Garbe, Christian Paetz, Gerd Collin, Dieter Mayer & Hartmut Höke :Hydrocarbons, Ullmann's Encyclopedia of Industrial Chemistry, John Wiley & Sons, New York, 2000. Viitattu 07.08.2013 Kotitalouksien kylmälaitteissa syklopentaania käytetään eristeiden vaahdotusaineena. == Lähteet == == Aiheesta muualla == * *PubChem: Cyclopentane *ChemBlink: Cyclopentane Luokka:Sykloalkaanit
Scott Weiland

Scott Richard Weiland (ent. Kline; 27. lokakuuta 1967 San José, Kalifornia – 3. joulukuuta 2015 Bloomington, Minnesota) oli yhdysvaltalainen muusikko, sanoittaja ja laulaja. Hän oli Stone Temple Pilots -yhtyeen laulaja. Yhtyeen pitäessä taukoa vuosina 2004–2008 hän oli Velvet Revolver -yhtyeen laulaja. Hänet erotettiin Velvet Revolverista keväällä 2008 huumeidenkäytön ja arvaamattoman lavakäyttäytymisen vuoksi. Weiland löydettiin kuolleena keikkabussistaan Minnesotassa 3. joulukuuta 2015. Kuolinsyyksi todettiin alkoholin sekä erilaisten huumeiden kuten kokaiinin ja ekstaasin yliannostus. == Lähteet == == Aiheesta muualla == Luokka:Yhdysvaltalaiset muusikot Luokka:Yhdysvaltalaiset sanoittajat Luokka:Vuonna 1967 syntyneet Luokka:Vuonna 2015 kuolleet
Feeder

Feeder on Lontoossa vuonna 1992 perustettu rock-yhtye. Feederin ensimmäinen levyjulkaisu oli Two Colours (1995), EP, jota tehtiin 1 500 kappaletta. Sitä seurasi Swim vuonna 1996. Yhtyeen ensimmäinen täysimittainen studioalbumi oli toukokuussa 1997 julkaistu Polythene, joka pääsi ilmestymisvuonnaan Metal Hammer -lehden julkaiseman 20 parhaan albumin listalla ykköseksi. Feederin kuusi ensimmäistä studioalbumia julkaistiin Echo Recordsin kautta, minkä jälkeen yhtye perusti oman levy-yhtiönsä Big Teeth Musicin. Yhtyeen alkuperäinen rumpali Jon Lee teki itsemurhan vuonna 2002, jolloin hänet korvasi Mark Richardson. Richardson jatkoi yhtyeessä vuoteen 2009, jolloin palasi aiempaan yhtyeeseensä Skunk Anansieen. Hänen tilanneen yhtyeen rumpaliksi tuli Karl Brazil. Feeder esiintyi heinäkuussa 2005 Live 8 -hyväntekeväisyyskonsertissa Edinburghissa. ==Kokoonpano== ===Nykyiset jäsenet=== * Grant Nicholas – laulu, kitara * Taka Hirose – basso * Karl Brazil – rummut * Dean Tidey – kitara (esiintyy vain konserteissa) ===Entiset jäsenet=== * Jon Lee – rummut (1992–2002) * Mark Richardson – rummut (2002–2009) ==Diskografia== === Studioalbumit === * * * * * * * * * * === EP:t === * * * * === Kokoelma-albumit === * * * ===Singlet=== * "Stereo World" (1996) * "Tangerine" (1997) * "Cement" (1997) * "Crash" (1997) * "High" (1997) * "Suffocate" (1998) * "Day in Day Out" (1999) * "Insomnia" (1999) * "Yesterday Went Too Soon" (1999) * "Paperfaces" (1999) * "Buck Rogers" (2001) * "Seven Days in the Sun" (2001) * "Turn" (2001) * "Piece by Piece" (2001) * "Just a Day" (2001) * "Come Back Around" (2002) * "Just the Way I'm Feeling" (2003) * "Forget About Tomorrow" (2003) * "Find the Colour" (2003) * "Comfort in Sound" (2003) * "Tumble and Fall" (2005) * "Feeling a Moment" (2005) * "Pushing the Senses" (2005) * "Shatter / Tender" (2005) * "Lost and Found" (2006) * "Save Us" (2006) * "We Are the People" (2008) * "Tracing Lines" / "Silent Cry" (2008) * "Call Out" (2010) * "Renegades" (2010) * "Down to the River / This Town" (2010) * "Side By Side" (2011) * "Borders" (2012) * "Children of the Sun" (2012) * "Idaho" (2012) * "Universe of Life" (2016) * "Eskimo" (2016) * "Anither Day on Earth" / ”Paperweight” (2017) * "Forget About Tomorrow" / ”Just the Way I'm Feeling” (2017) * "Veins" (2017) * "Arrow" (2017) * "Beautiful Boy (Darling Boy)" (2017) * "Everybody Hurts" (2017) * "Figure You Out" (2017) * "Sex Type Drug" (2018) * "San Diego" (2018) * "Fly" (2018) * "Bees" (2018) * "Bruised" (2018) * "Victoria" (2018) * "Purify" (2018) * "Seven Sleepers" (2018) * "Dove Grey Sands (Acoustic)" (2018) * "Waterfall" (2018) * "Snowblind" (2018) * "Fear of Flying" (2019) * "Youth" (2019) * "Daily Habit" (2019) == Lähteet == ==Aiheesta muualla== * http://www.feederweb.com/ - Viralliset sivut Luokka:Brittiläiset rockyhtyeet
Mount Sisu

Mount Sisu on vuori Antarktiksella. Veikka Gustafsson ja Patrick Degerman tekivät ensinousun vuorelle vuoden 1997 lopussa ja nimesivät sen (epävirallisesti). Gustafsson ja Degerman jättivät nimiehdotuksen hyväksyttäviksi kolmeen kansainväliseen yhteisöön, jotka ovat National Geographic Society, Yhdysvaltain geologian tutkimuskeskus ja Adventure Networks International.Helsingin Sanomat 3.4.1998 Nimeä ei ole hyväksynyt ainakaan U. S. Geological Survey, koska sitä ei löydy GNIS-järjestelmästä. Nimeämiskäytäntönsä mukaan U. S. Geological Survey nimeää ensisijaisesti paikkoja Etelämantereeseen liittyvien löytöretkeilijöiden, tiedemiesten ja muiden henkilöiden mukaan mutta hyväksyy myös muita kuin henkilönimiä, jos nimi liittyy jotenkin merkittävästi Etelämantereeseen (esimerkiksi tapahtumat, laivat, tieteelliset järjestöt). Vuori sijaitsee Ellsworth-vuoristossa, jossa sijaitsee myös Antarktiksen korkein huippu Vinsonin massiivi. Noin 4 300 metriä korkean Mount Sisun viereisiä vuoria ovat Mount Bentley ja Mount Anderson ==Lähteet== *Pata Nepalissa Oy Perkon sivu *Pyhimys Turun Sanomat ===Viitteet=== ==== Koordinaatin viite ==== Kuinka saada LIMA:n sivulla vuorenhuippu näkyviin: # Napsauta Launch Viewer-linkkiä # Napsauta Zoom- valikon XY-kuvaketta # Näytölle avautuu ikkuna jonka tekstikenttään laita koordinaatit seuraavien lainausmerkkien välistä: "LL -86.2388, -78.1311" (koordinaatit ovat pituuspiiri, leveyspiiri-järjestyksessä) # Napsauttele kartan koordinaattitekstiä, kunnes kartan mittakaava kartan vasemmassa alakulmassa näyttää lukemaa 0–1,5 km (tai lähellä tätä lukemaa) # Kartan oikealla puolella: napsauta Orthoimagery ja napsauta Topographic maps (DRG maps) -valinta # Kartalla näkyy nimeämätön huippu Mt. Bentleyn ja Mt. Andersonin välissä Luokka:Etelämantereen vuoret
Tonavan suisto

Tonavan suisto (, ) on Euroopan toiseksi suurin suistoalue, pinta-alaltaan 3 446 km². Suisto levittäytyy Tulcean piirikuntaan Romaniassa ja Odessan alueelle Ukrainassa Tonavan virratessa Mustaanmereen. Suisto on parhaiten suojeltu Euroopassa. Suisto kuuluu Unescon maailmanperintöluetteloon ja sen pinta-alasta 2 733 km² on tiukasti suojeltua. Romanian kommunistidiktaattori Nicolae Ceaușescu aikoi kuivattaa Tonavan suiston maatalousmaaksi, mutta hankkeen esti Ceauṣescun syökseminen vallasta vuonna 1989.Daily News 22.2.1990, linkki lehteen ==Luonto== Suiston alueella on peräti 1 200 erilaista kasvia, 300 lintulajia ja 45 makeanveden kalalajia, ja suistossa on useita järviä ja soita. Useat lintulajit ympäri maailmaa tulevat lepäämään ja syömään suiston alueelle muuttoaikana. Varsinaisen suiston etelä- ja lounaispuolella sijaitsevat Razimin ja Sinoen laguunit (yht. pinta-ala 1 015 km2, josta 865 km2 on vettä) ovat tärkeitä kosteikkoalueita ja kuuluvat osana maailmanperintökohteeseen. ==Väestö== Suiston alue on Romanian ja koko Euroopan harvimpaan asutettuja seutuja. Siellä asuu n. 15 000 ihmistä, useimmat heistä saavat elantonsa kalastuksesta. Tärkein asutuskeskus on Sulina (4 600 as.) Mustanmeren rannikolla. ==Maantiede== Tonava laskee Mustaanmereen kolmena suuhaarana: Kilian, Sulinan ja Sfântul Gheorghen (Pyhän Yrjön) haaroina. Pohjoisin Kilian haara on pisin (120 km), vuolain (3 000 m3/s) ja nuorin Tonavan suuhaaroista. Se toimii Romanian ja Ukrainan rajana ja on saanut nimensä joen vastarannoilla olevien kaupunkien, Kilijan ja Chilia Vechen (rom. Vanha Kilia) mukaan. Keskimmäinen Sulinan haara virtaa suoraan itään Tulceasta Sulinan satamaan Mustanmeren rannikolla. Sen pituus on 64 kilometriä ja virtaama n. 1 250 m3/s. Eteläinen Sfântul Gheorghen haara, joka virtaa kaakkoon, on Tonavan suuhaaroista vanhin. Sen pituus on 70 kilometriä ja virtaama 1 500 m3/s. Kaikissa kolmessa suuhaarassa on ongelmansa laivaliikenteen kannalta. Kilian haara on syvin, mutta sen suu pyrkii siirtymään ja muodostaa särkkiä, mikä haittaa liikennettä; Sulinan ja Sfântu Gheorghen haarat ovat molemmat matalia, ja jälkimmäinen on erityisen mutkainen. Tonavan–Mustanmeren kanava rakennettiin 1970–1980-luvuilla ohittamaan suisto ja lyhentämään purjehdusmatkaa Mustallemerelle. == Lähteet == ==Aiheesta muualla== *Unesco Luokka:Unescon maailmanperintökohteet Romaniassa Luokka:Unescon maailmanperintökohteet Ukrainassa Luokka:Romanian maantiede Luokka:Ukrainan maantiede Luokka:Suistot Luokka:Tonavan vesistö
Panssarilaiva

Panssarilaiva tarkoittaa panssaroitua laivaa.Taskutietojätti, Gummeruksen yksiosainen tietosanakirja, 1986, ISBN 951-20-2776-3 Panssarilaivalla voidaan viitata myös joihinkin tiettyihin laivoihin. * 1800-luvun jälkipuoliskon ironclad-sotalaivoja. * Monitorialuksina tunnettua sotalaivatyyppiä * Saksalaista taskutaistelulaivaa * Ns. rannikkopuolustusalusta * Panssariristeilijää * Suomen laivaston panssarilaivoja Väinämöinen ja Ilmarinen ==Katso myös== * Panssarilaiva Potemkin, kuuluisa neuvostoliittolainen elokuva vuodelta 1925. ==Lähteet==
Frankie Laine

Frankie Laine (alkujaan Francesco Paulo LoVecchio) (30. maaliskuuta 1913 – 6. helmikuuta 2007) oli yksi 1900-luvun menestyksellisimmistä amerikkalaisista laulajista. Hänet tunnettiin muun muassa televisiosarja Rawhiden tunnuskappaleen esittäjänä. Kappaleen levytti suomeksi Matti Heinivaho nimellä Lännentie. Frankie Lainen lempinimiin kuuluivat muun muassa ”Mr. Rhytm” sekä ”Old Man Jazz”. Lainen ura kesti yli 70 vuotta. Hän oli 1940- ja 1950-lukujen menestyneimpiä laulajia. Laine teki yli 70 albumia, joita myytiin maailmanlaajuisesti noin 250 miljoonaa kappaletta. Hän oli alkujaan jazz- vaikutteinen rhythm and blues -muusikko, mutta laajensi myöhemmin tuotantoaan menestyksekkäästi gospelin, kansanmusiikin, countryn ja rock and rollin pariin. Laine kuoli 6. helmikuuta 2007 kalifornialaisessa sairaalassa sydänkohtaukseen lonkkaleikkauksen jälkeen. ==Lähteet== ==Aiheesta muualla== * Frankie Lainen muistokirjoitus Helsingin Sanomissa Luokka:Yhdysvaltalaiset laulajat Luokka:Hollywood Walk of Fame Luokka:Vuonna 1913 syntyneet Luokka:Vuonna 2007 kuolleet
Aarteenmetsästäjä

Aarteenmetsästäjä () on kanadalais-ranskalais-brittiläistä yhteistuotantoa oleva televisiosarja, jota tuotettiin vuosina 1999–2002 kolme kautta, yhteensä 66 jaksoa. Kanadassa kuvatun sarjan pääosissa nähdään Tia Carrere ja Christien Anholt. Foxin sihteeriä esittää kahdella ensimmäisellä kaudella Lindy Booth, ja kolmannella kaudella hänen tilallaan on Tanja Reichert. Aarteenmetsästäjällä on monia yhtymäkohtia Tomb Raider -sarjan peleihin ja elokuviin päähenkilön ulkonäöstä ja sarjan alkuperäisestä nimestä Relic Hunter alkaen, joka on käytännössä synonyymi. Suomessa sarjan on esittänyt televisiokanava Nelonen ja TV5. ==Juoni== Aarteenmetsästäjässä seurataan Indiana Jonesin naispuolista vastinetta, yhdysvaltalaista seikkailija- arkeologi Sydney Foxia, joka matkustelee maailmalla aarteita etsien konservatiivisen brittiläisen kollegansa Nigel Baileyn kanssa. Apua matkoillaan he saavat sihteeriltään Claudialta, joka toimittaa heille tietoja yliopistolta käsin. Yliopisto on kuvitteellinen Trinity College, jossa Fox toimii myös professorina. Kunkin jakson alussa nähdään takauma, jossa jakson aiheena olevaa muinaisesinettä käytetään ennen sen katoamista, varastamista tai piilotusta. Takaumasta siirrytään nykypäivään ja Foxiin ja Baileyyn, joita keräilijä, museon edustaja tai joku muu taho pyytää etsimään nimenomaisen esineen. Useimmissa jaksoissa kaksikko matkustaa ympäri maailmaa jäljittäen aarre-esinettä. Matkoillaan he kohtaavat kilpailevia aarteenetsijöitä, jotka toisinaan antavat tilaisuuden esitellä Foxin osaamista kamppailulajeissa. Lopulta tehtäväksi jää löytää esine ja palauttaa se oikealle omistajalle tai museoon. Kunkin jakson lopuksi Trinity Collegessa kerrotaan mitä esineelle on tapahtunut. Aarteenmetsästäjän juonien pohjalle otetaan ripaus aitoa historiaa, joka dramatisoidaan televisiosarjaan sopivaan formaattiin. Sarja esittää historiallisen tutkimuksen ja arkeologian uudessa valossa. Pölyisen toimiston sijaan Fox ja Baily seikkailevat maailmalla ja selviytyvät pahoistakin tilanteista vaarallisia tehtäviä suorittaessaan. Jaksoissa on monesti koomisia tilanteita toiminnan keskellä keventämässä tilannetta. Fox osoittaa pitävänsä puolensa ja selviytyvänsä kiperistä tilanteista, joihin useasti joudutaan. Foxin ja Baileyn välillä ylläpidetään seksuaalista jännitettä, ja vielä lisää mielenkiintoa tuo Foxin ajoittain hyvinkin niukka vaatetus. Foxin ja Baileyn suhde on kuitenkin sarjan juonikuvioissa vain pienenä sivuteemana. == Näyttelijät == ==Aarteenmetsästäjä muilla kielillä ja televisiokanavilla== * Espanja: La Cazatesoros (Telecinco) * Brasilia: Caçadora de Reliquias (Rede Record) * Saksa: Relic Hunter - Die Schatzjägerin (Pro7)(ATV+) * Italia: Relic Hunter (Italia1) * Ranska: Sydney Fox l’aventurière (M6) * Slovakia: Lovkyňa Tajomstiev (Markíza sekä Joj) * Unkari: Az elveszett ereklyék fosztogatói (TV2 sekä AXN) * Ruotsi: Kultjägarna (Kanal 5) == Aiheesta muualla == * * * Luokka:1990-luvun yhdysvaltalaiset draamasarjat Luokka:2000-vuosikymmenen yhdysvaltalaiset draamasarjat
’N Sync

’N Sync (nimi usein myös muodossa *NSYNC) oli viisihenkinen yhdysvaltalainen poikabändi, joka oli toiminnassa vuosina 1995–2002. Yhtye syntyi Orlandossa, Floridassa ja esitti pop- ja dancemusiikkia. Sen jäsenistä vahvaan julkisuuteen on jäänyt ainoastaan oman soolouransa aloittanut, ja jo ’N Sync -aikanakin yhtyeen keulahahmona pidetty Justin Timberlake. == Jäsenet == * Justin Timberlake * Lance Bass * JC Chasez * Joey Fatone * Chris Kirkpatrick == Albumit == * *NSYNC (1997) * *NSYNC (1998) * Home for Christmas (1998) * The Winter Album (1998) * No Strings Attached (2000) * Celebrity (2001) * Greatest Hits (2005) * The Collection (2010) == Konserttikiertueet == * For the Girl Tour (1997) (tunnettiin myös nimellä I Want You Back Tour syksyllä 1997) * The Velvet Rope World Tour (Janet Jacksonin kanssa, 1998) * *N Sync in Concert (1998–2000) (tunnettiin myös nimillä Second II None Tour talvella 1998, Ain’t No Stoppin’ Us Now Tour keväällä 1999, Boys of Summer Tour kesällä 1999 and The Winter Shows talvella 1999) * No Strings Attached Tour (2000–2001) * PopOdyssey Tour (2001–2002) (tunnettiin myös nimellä Celebrity Tour vuonna 2002) == Aiheesta muualla == * Viralliset kotisivut Luokka:Yhdysvaltalaiset poikabändit Luokka:Yhdysvaltalaiset popyhtyeet
Mikko Nousiainen (teatterinjohtaja)

Mikko Nousiainen (2. lokakuuta 1938 Varkaus – 26. tammikuuta 2011 Tampere) oli suomalainen näyttelijä, ohjaaja ja teatterinjohtaja. Ensimmäisen kerran hän näytteli elokuvassa Nuori mylläri. Hänellä oli siinä sivuosa. Nousiaisen vanhemmat olivat Siiri Inkeri Nousiainen (o.s. Männikkö) ja Lauri Nousiainen. Nousiainen esiintyi myös tv-sarjassa Valkoinen nainen, jonka ohjasi Janne Kuusi. Nousiainen esiintyi 47 vuoden aikana lukuisissa elokuvissa ja televisiosarjoissa. Toinen elokuvaesiintyminen oli jääkärin rooli Sven Tuuva -elokuvassa 1958. Mikko Nousiainen toimi pitkään Hämeenlinnan Kaupungin Teatterin johtajana. Hän toimi ohjaajana useissa kesäteattereissa, muun muassa Hauhon kesäteatterissa, jossa hän ohjasi Hella Wuolijoen Niskavuori-sarjan näytelmiä, ja harrastajateattereissa (Tervakoski, Elimäki, Loppi jne.). Nousiainen oli myös Topi Tuomaisen ohella pääosassa Rauni Mollbergin elokuvassa Siunattu hulluus, jossa hän esiintyi Ananias Rummukaisen roolissa. Nousiaisen viimeisiin rooleihin kuuluivat pieni televisiosarja Meidän jengi vuodelta 2005, sekä rooli Timo Koivusalon suurelokuvassa Kaksipäisen kotkan varjossa. == Filmografia == === Elokuvat === * Nuori mylläri (1958) * Sven Tuuva (1958) * Siunattu hulluus (1975) * Manillaköysi (1976) *Kotia päin (1989) * Matokuningas (1993) * Sutki (1993) * Paratiisin lapset (1994) * Vaiennut kylä (1997) * Kaksipäisen kotkan varjossa (2005) === TV-sarjat === * Eskimoiden elämästä (1986) * Ilotalo (1989) * Pakanamaan kartta (1991) * Kyllä isä osaa (1994) * Metsolat (1995) * Elämän suola (1996–1998) * Trasselirakastaja (2000) * Kaikki kotona (2000) == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset teatteriohjaajat Luokka:Suomalaiset teatterinjohtajat Luokka:Vuonna 1938 syntyneet Luokka:Vuonna 2011 kuolleet
Jan Fitschen

Jan Fitschen (s. 2. toukokuuta 1977 Nordhorn) on saksalainen kestävyysjuoksija ja 10 000 metrin juoksun euroopanmestari vuodelta 2006. Fitschen sijoittui viidenneksi 1 500 metrillä alle 23-vuotiaiden EM-kilpailuissa 1999. Vuoden 2003 universiadeissa hän voitti 10 000 metrin juoksun ja sijoittui toiseksi 5 000 metrillä.Fitschen, Jan TV Wattenscheid 01, viitattu 22.9.2010 Vuoden 2006 Göteborgin EM-kisoissa hän voitti 10 000 metrillä kultaa omalla henkilökohtaisella ennätyksellään 28.10,94. Barcelonan EM-kilpailuissa 2010 hän sijoittui kahdenneksitoista. Barcelonan EM-kilpailuiden jälkeen hän ilmoitti siirtyvänsä maratonjuoksuun. Toukokuussa 2011 hän juoksi Düsseldorfin maratonilla ajan 2.20.15 ja lokakuussa 2011 Frankfurtissa ajan 2.15.40. Vuonna 2012 hän juoksi Berliinin maratonilla ajan 2.13.10.Jan Fitschen Tilastopajan tietokannassa . Viitattu 13.6.2013 Fitschen on voittanut Saksan-mestaruuden 5 000 metrillä vuosina 2001, 2002, 2005, 2006, 10 000 metrillä vuosina 2005, 2006, 2007, 10 kilometrin tiejuoksussa vuosina 2005 ja 2010 sekä puolimaratonilla vuonna 2013. Sisäradoilla hän on voittanut Saksan-mestaruuden 3 000 metrillä vuosina 2002–2008.Athletenportrait - Jan Fitschen, Saksan yleisurheiluliitto, viitattu 22.9.2010 ==Henkilökohtaiset ennätykset== :Lähde: IAAF ;Ulkoradat * 1 000 metrin juoksu: 2.23,47 (1997) * 1 500 metrin juoksu: 3.41,39 * 3 000 metrin juoksu: 7.46,22 (2003) * 5 000 metrin juoksu: 13.14,85 (2007) * 10 000 metrin juoksu: 28.02,55 (2008) * Puolimaraton: 1.03.22 (2013) * Maraton: 2.13.10 (2012) ;Sisäradat * 1 500 metrin juoksu: 3.42,82 (1999) * 2 000 metrin juoksu: 5.07,39 (2004) * 3 000 metrin juoksu: 7.47,21 (2006) ==Lähteet== == Aiheesta muualla == Luokka:Saksalaiset kestävyysjuoksijat Luokka:Vuonna 1977 syntyneet Luokka:Elävät henkilöt
Ristikko

Ristikko viittaa muun muassa seuraaviin: * sanaristikko * ristikkorakenne ** kattoristikko eli kattotuoli ** ristikkosilta, eräs siltatyyppi * Ristikko, kauppakeskus Helsingin Konalassa
Francisco Javier Fernández

Francisco Javier ”Paquillo” Fernández Peláez (s. 6. maaliskuuta 1977 Guadix, Granadan maakunta, Espanja) on espanjalainen 20 kilometrin kävelijä. Vuonna 1995 Fernández voitti Nyíregyházassa nuorten EM-hopeaaEuropean Junior Championships (Men) ja vuonna 1996 Sydneyssä nuorten maailmanmestaruuden 10 000 metrin kävelyssä. Hänen ensimmäinen aikuisten arvokisamitalinsa oli pronssi 1998 Budapestin EM-kisoista 20 kilometriltä. Seuraavissa EM-kisoissa 2002 Münchenissä hän saavutti matkalla kultaa ja uusi mestaruutensa 2006 Göteborgissa. Samalta matkalta hän on lisäksi saavuttanut hopeaa Ateenan olympialaisista 2004 ja MM-kisoista vuosina 2003, 2005 ja 2007. Vuonna 2010 Fernández sai dopingaineiden hallussapidosta kahden vuoden kilpailukiellon ajalle 11.2.2010–10.2.2012 ja vuonna 2012 hänen kilpailukieltoaan jatkettiin 9.12.2012 saakka. Espanjan mestaruuden Fernández on saavuttanut 10 000 metrillä vuosina 2007 ja 2008, 20 kilometrillä vuosina 1998–2004 ja 2007 sekä 50 kilometrillä vuonna 2009. Hän on 173 senttimetriä pitkä ja painaa 57 kilogrammaa. == Saavutukset == Vuosi Kilpailu Paikka Sijoitus Laji 1995 Nuorten EM-kilpailut 1995 Nyíregyháza, Unkari 2 10 000 m 1996 Nuorten MM- kilpailut 1996 Sydney, Australia 1 10 000 m 1997 Kävelyn maailmancup Poděbrady, Tšekki 47 20 km 1998 EM-kilpailut 1998 Budapest, Unkari 3 20 km 1999 Kävelyn maailmancup Mézidon-Canon, Ranska 12 20 km 1999 MM-kilpailut 1999 Sevilla, Espanja 15 20 km 2000 Olympialaiset 2000 Sydney, Australia 7 20 km 2002 EM-kilpailut 2002 München, Saksa 1 20 km 2003 Kävelyn Euroopan cup Tšeboksary, Venäjä 1 20 km 2003 MM-kilpailut 2003 Pariisi, Ranska 2 20 km 2004 Olympialaiset 2004 Ateena, Kreikka 2 20 km 2005 MM-kilpailut 2005 Helsinki, Suomi 2 20 km 2006 Kävelyn maailmancup La Coruña, Espanja 1 20 km 2006 EM- kilpailut 2006 Göteborg, Ruotsi 1 20 km 2007 MM-kilpailut 2007 Osaka, Japani 2 20 km 2008 Kävelyn maailmancup Tšeboksary, Venäjä 1 20 km 2008 Olympialaiset 2008 Peking, Kiina 7 20 km == Lähteet == * ===Viitteet=== Luokka:Espanjalaiset kävelijät Luokka:Espanjalaiset olympiamitalistit Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut yleisurheilijat Luokka:Vuonna 1977 syntyneet Luokka:Elävät henkilöt
Pico (Azorit)

Pico on yksi Azorien saarista. Se kuuluu Portugaliin ja siellä sijaitsee maan korkein kohta, Pico Alto eli Ponta de Pico (2 351 m). Pico sijaitsee 17,5 kilometriä São Jorgesta etelään ja 7 kilometriä Faialista länteen. Sen pinta- ala on 447 km², mikä tekee sitä Azorien toiseksi suurimman saaren. Saaren suurimmat asutuskeskukset ovat pääkaupunki Madalenan lisäksi São Roque do Pico ja Lajes do Pico. Väkiluku on noin 15 000\. Picon viinitarhat ovat Unescon maailmanperintöluettelossa. Luokka:Portugalin saaret Luokka:Azorit
Cabo Bojador

Cabo Bojador (myös Kap Bojador, Cape Bojador, Boujdour) on niemeke Länsi- Saharan pohjoisella rannikolla. Ensimmäinen Cabo Bojadorin ohittanut eurooppalainen oli portugalilainen Gil Eanes vuonna 1434. Siitä alkoivat maan laajat Afrikan tutkimukset. Cabo Bojador sijaitsee Fuerteventuran lounaisimmasta kohdasta noin 220 kilometriä etelään. Luokka:Länsi-Sahara
Greg Rutherford

Gregory James ”Greg” Rutherford (s. 17. marraskuuta 1986 Milton Keynes, Englanti) on uransa lopettanut englantilainen pituushyppääjä. Hän edusti Marshall Milton Keynes AC -seuraa. Rutherford voitti pituushypyn junioreiden Euroopan-mestaruuden Kaunasissa 2005 tuloksella 814 cm. Kansainyhteisön kisoissa maaliskuussa 2006 hän oli kahdeksas. EM-kilpailuissa 2006 Göteborgissa hän sijoittui pituushypyssä toiseksi tuloksella 813 cm, mutta MM- kilpailuissa 2007 Osakassa hän karsiutui. Pekingin olympialaisissa 2008 hän oli pituushypyssä kymmenes. Torinon EM-hallikilpailuissa 2009 hän oli samassa lajissa kuudes ja Berliinin MM-kilpailuissa 2009 viides tuloksella 817 cm. Dohan sisäratojen MM-kilpailuissa 2010 hän karsiutui. Delhin Kansainyhteisön kisoissa 2010 hän sai hopeaa tuloksella 822 cm. Seuraavana vuonna hän karsiutui Daegun MM-kilpailuissa. Lontoon olympialaisissa 2012 Rutherford voitti kultaa tuloksella 831 cm. Moskovan MM-kilpailuissa 2013 hän karsiutui loppukilpailusta. Hän hyppäsi Britannian ennätyksen 851 Chula Vistassa huhtikuussa 2014. Hän voitti samana vuonna kultaa Glasgow'n Kansainyhteisön kisoissa tuloksella 820 ja Zürichin EM-kilpailuissa hypättyään 829. Rutherford voitti kultaa myös Pekingin MM-kisoissa 2015 tuloksella 841 ja Amsterdamin EM- kilpailuissa 2016 tuloksella 825. Hän saavutti pronssia Rio de Janeiron olympialaisissa 2016 tuloksella 829. Rutherford valittiin vuoden eurooppalaiseksi miesyleisurheilijaksi vuonna 2015. == Henkilökohtaiset ennätykset == :Lähde: Tilastopaja *100 m: 10,26 (2010) *Pituushyppy: 851 (2014) == Lähteet == == Aiheesta muualla == Luokka:Brittiläiset pituushyppääjät Luokka:Brittiläiset pikajuoksijat Luokka:Brittiläiset olympiavoittajat Luokka:Vuonna 1986 syntyneet Luokka:Elävät henkilöt
EA Vancouver

EA Vancouver (tunnettu ennen nimellä EA Canada) on kanadalainen pelitalo, jonka toimisto sijaitsee Burnabyssä, Brittiläisessä Kolumbiassa. EA Canada työllistää yli tuhat ihmistä ja se on Electronic Artsin suurin toimipiste. Studion avasi Jean Chrétien tammikuussa 1999. ==EA Vancouverin kehittämiä pelejä== EA Vancouver on kehittänyt pelejä, jotka tunnetaan EA Games, EA Sports ja EA Sports BIG -pelisarjoista. ===EA Games=== *Def Jam: Fight for NY *James Bond 007 *Marvel Nemesis: Rise of the Imperfects *Need for Speed: Underground *Need for Speed: Underground 2 *Need for Speed Underground Rivals *Need for Speed: Most Wanted *Need for Speed: Carbon* *Need for Speed: Carbon (PSP)* *Need for Speed: ProStreet *Skate *Skate 2 *Skate it ===EA Sports=== *NHL -sarja (1991–) *FIFA -sarja (1993–) *2006 FIFA World Cup *FIFA 06: Road to FIFA World Cup *FIFA Manager 06 *FIFA Soccer *Knockout Kings *MVP 06 NCAA Baseball *NASCAR Thunder *NBA Live 2003 *NBA Live 2004 *NBA Live 2005 *NBA Live 06 *NBA Live 07 *NCAA March Madness *Total Club Manager 2005 *UEFA Euro 2004 *Madden NFL 11 ===EA Sports BIG=== *Def Jam Vendetta *FIFA Street *FIFA Street 2 *NBA Street *SSX *SSX Tricky *SSX 3 *SSX On Tour == Lähteet == ==Aiheesta muualla== *EA Vancouver Luokka:Kanadalaiset videopeliyritykset Luokka:Electronic Arts
São Mameden taistelu

São Mameden taistelu oli Portugalin kreivikunnassa Afonso Henriquesin ja Leónin Teresan kannattajien välillä käyty taistelu kreivikunnan tulevaisuudesta 24. kesäkuuta 1128. Teresa olisi merkinnyt liitosta Galician kuningaskuntaan ja hänen poikaansa Afonsoa kannattivat itsenäisyyden puolestapuhujat. Taistelu päättyi Afonson selvään voittoon, Teresan pakoon ja Portugalin jatkoon itsenäisenä kokonaisuutenaan. Afonsosta tuli myöhemmin maan ensimmäinen kuningas (rex). ==Tausta== Henrik oli Kastilian ja Leónin kuninkaan alainen Portucalen eli Portugalin kreivi. Henri oli uskollinen joskin autonominen kuninkaan alamainen aina kuningas Alfonso VI:n kuolemaan saakka vuonna 1109. Seurasi sisäinen sekasorto, jonka aikana Henristä tuli käytännössä vaikkeikaan virallisesti itsenäinen hallitsija. Henri itse kuoli vuonna 1112. Hänen poikansa Afonso Henriques oli vielä alaikäinen, joten kreivikuntaa johti Henrin leski ja Afonson äiti Teresa. Alfonso Raimundes oli Galician kuningas ja Galicia oli autonominen osa Leónin kuningaskuntaa. Galiciassa huomattavaa vaikutusvaltaa käytti kuninkaan kasvatuksesta vastaava Pedro Froilaz de Trava ja Travan suku. Trava halusi puolestaan lisätä suojattinsa vaiktusuvaltaa ja liittää Portugalin kreivikunnan Galician maihin. Teresan jäätyä leskeksi hänellä oli suuri paine avioitua uudelleen ja Pedro Froilaz de Trava halusi järjestää hänelle avioliiton Travan suvun jäsenen kanssa. Travan suvun vaikutusvalta Teresaan kasvoi, vaikka portugalilainen aateli vastustikin ajatusta liitoksesta Galician. Hänestä tuli Pedro Froilazin pojan Fernão Pérez de Travan rakastaja ja mahdollisesti pari myös avioitui, joskin salaa. ==Taistelu== Travas oli nyt noussut käytännössä Portugalin kuvernööriksi. Travasin suvulla oli kuitenkin monia vastustajia, joista merkittävimmät olivat Sousan, Mendesin ja Ribadourosin suvut. Suvut erkanivat Teresan hovista ja heidän mukanaan lähtivät myös Porton ja Coimbran piispat. Vuoteen 1127 mennessä oli syntynyt avoin kapina Travasia ja Teresaa vastaan. Liikkeen johtoon nostettiin Afonso Henriques. Syytä Afonso Henriquesin kääntymiselle äitiään vastaan ei mainita historiallisissa lähteissä täysin selvästi. Hänellä oli kuitenkin läheiset suhteet moniin Travasin sukua vastustaneisiin sukuihin. Osapuolten välinen ratkaiseva taistelu käytiin São Mamedessä lähellä Guimarãesia 24. kesäkuuta 1128. Taistelu päättyi Travasin ja Teresan vastaisten joukkojen selvään voittoon. ==Seuraukset== Travas kartkotettiin Portugalista ja Teresa kuoli hänen paettuaan Galiciaan vuonna 1130. Portugalin aateliston enemmistö oli ensimmäistä kertaa toiminut yhtenä kokonaisuutena ja liittyminen Galiciaan oli näin vältetty. Afonso Henriques oli noussut taistelun myötä Minhojoelta al-Andalusin rajalla saakka yltäneen alueen autonomiseksi hallitsijaksi. Myöhemmin hän alkoi edelleen kättää arvonimeä rex eli kuningas. Häntä pidetäänkin usein Portugalin kuningaskunnan perustajana. ==Lähteet== Luokka:Portugalin taistelut Luokka:Keskiajan taistelut Luokka:1128
Mehdi Baala

Mehdi Baala (s. 17. elokuuta 1978 Strasbourg, Ranska) on ranskalainen keskimatkojen juoksija, jonka päämatka on 1 500 metrin juoksu. Baala osallistui 1997 Torinon maastojuoksun MM-kisoihin, joissa sijoittui nuorten sarjassa sijalle 129. Gentin EM-hallikilpailuissa 2000 hän voitti 1 500 metrillä pronssia. Sydneyn olympialaisissa 2000 hän oli neljäs ajalla 3.34,14. Seuraavana vuonna hän oli Edmontonin MM-kisoissa kahdestoista. Vuonna 2002 Baala voitti Euroopan mestaruuden Münchenin EM-kisoissa 1 500 metrillä. Samana vuonna hän oli yleisurheilun maailmancupissa kolmas. Baala voitti MM-hopeaa 1 500 metrillä Pariisin MM-kisoissa ajalla 3.32,31. Vuonna 2004 hän voitti 1 500 metriä Euroopan cupissa. Ateenan olympialaisissa 2004 hän karsiutui alkuerissä. Helsingin MM-kisoissa 2005 hän karsiutui 1 500 metrin välierissä, mutta juoksi 800 metrin juoksussa kuudenneksi ajalla 1.45,32. Hän voitti toisen Euroopan mestaruutensa Göteborgin EM-kisoissa 2006 1 500 metrillä. Osakan MM-kilpailuissa 2007 hän karsiutui alkuerissä. Pekingin olympialaisissa 2008 hän sijoittui alun perin neljänneksi, mutta nousi pronssille Rashid Ramzin dopinghylkäyksen jälkeen. Baala juoksi ajan 3.34,21, ja hävisi hopeamitalisti Nick Willisille viisi sadasosasekuntiaPeking 2008 – Miesten 1 500 metrin tulokset IAAF (Arkistoitu versio) . Berliinin MM-kilpailuissa 2009 Baala sijoittui seitsemänneksi ja Daegun MM-kilpailuissa 2011 yhdeksänneksi. == Ennätykset == ;Ulkoradat * 800 m: 1.43,15 (2002) * 1 000 m: 2.13,96 (2003) * 1 500 m: 3.28,98 (2003) * 2 000 m: 4.53,12 (2005) ;Sisäradat * 800 m: 1.44,82 (2003) * 1 000 m: 2.17,01 (2005) * 1 500 m: 3.34,71 (2009) * mailin juoksu: 3.52,51 (2009) * 3 000 m: 8.08,06 (1998) == Lähteet == * === Viitteet === == Aiheesta muualla == * Luokka:Ranskalaiset keskimatkojen juoksijat Luokka:Ranskalaiset olympiamitalistit Luokka:Vuonna 1978 syntyneet Luokka:Elävät henkilöt
Atoleirosin taistelu

Atoleirosin taistelu () oli taistelu, jonka portugalilaiset kävivät kastilialaisia vastaan 6. huhtikuuta 1384. Portugalin joukkoja johti Nuno Álvares Pereira ja kastilialaisia Kastilian Juhana I. Taistelu käytiin lähellä samannimistä paikkaa Alentejossa. Atoleirosin taistelu oli seurausta Portugalin Fernando I:n kuolemasta vuonna 1383. Hän ei jättänyt jälkeensä miespuolisia perillisiä. Hänen tyttärensä Beatriz avioitui Kastilian Juhana I:n kanssa, mikä olisi tarkoittanut Portugalin siirtymistä kastilialaisten vallan alle. Portugali ei onnistunut saavuttamaan taistelussa itsenäisyyttään. ==Lähteet== Luokka:1384 Luokka:Portugalin taistelut Luokka:Espanjan sotahistoria Luokka:Keskiajan taistelut Luokka:Kastilia
Timo Salonen

Timo Salonen on seuraavien suomalaisten henkilöiden nimi: * Timo Salonen, jalkapalloilija * Timo Salonen, juoksija * Timo Salonen, jääkiekkoilija * Timo Salonen, ralliautoilija * Timo Salonen, toimittaja
Lissabonin maanjäristys 1755

Lissabonin maanjäristys tapahtui 1. marraskuuta 1755 Portugalin pääkaupungissa Lissabonissa. Järistyksen episentrumi oli Atlantin valtamerellä, noin 200 kilometriä Lissabonista lounaaseen. Järistys tapahtui pyhäinpäivän aamuna noin klo 9.40. Suurin osa kaupunkilaisista oli järistyksen aikaan kirkoissa pyhäinpäivän aamumessussa, ja monet heistä joutuivat sortuvien kirkkorakennusten murskaamiksi. Pyhäinpäivän kunniaksi Lissabonin lukuisissa kirkoissa oli sytytettynä suuri määrä kynttilöitä, jotka sytyttivät maanjäristyksen jälkeen suuria tulipaloja. Tulipalot tuhosivat Lissabonin keskustan lähes kokonaan, ja Atlantilta hyökynyt tsunami täydensi tuhon. Myös muita osia Portugalista tuhoutui. Erityisen pahasti järistys turmeli Algarven seutua Lissabonin eteläpuolella. Lissabonin maanjäristys on yksi historian tuhoisimmista maanjäristyksistä. Se ja sitä seuranneet hyökyaallot ja tulipalot tappoivat noin 60 000–100 000 ihmistä. Lissabonista noin 85 % tuhoutui. Lissabonin maanjäristyksen magnitudi oli 8,5–9,0. Abraham Achrenius julkaisi Lissabonin maanjäristyksestä kertovan kahdeksan arkkivirren kokoelman nimellä Siitä Hirmuisesta ja Surkiasta Maanjäristyxestä, Lisabonin Suuresa Pääkaupungisa Portugalin Waldakunnasa. == Lähteet == == Aiheesta muualla == * * * * * * Luokka:1755 Maanjäristys 1755 Luokka:Onnettomuudet Portugalissa Luokka:1700-luvun maanjäristykset Luokka:Seulonnan keskeiset artikkelit
White Dwarf

White Dwarf on Games Workshopin julkaisema lehti. Se käsittelee pääasiassa saman yrityksen valmistamien pöytäpelien maailmaa ja pelivälineitä. Lehdessä esitellään myös peliharrastajien töitä. Lehdessä esitellään ammattiharrastajien omia miniatyyrikokoelmia ja kilpailuja sekä vinkkejä. Vinkeissä kerrotaan miten miniatyyriarmeijaa voi värittää, koota tai muokata. Lisäksi lehden sivuilla esitellään Games Workshopin tuotteita. Lehti sopii vasta aloittaneille harrastajille, sillä se opettaa hyviä taktiikoita ja muita tärkeitä asioita, joita pelaaja tai keräilijä tarvitsee. == Aiheesta muualla == *White Dwarfin kotisivut Luokka:Lautapelilehdet
Columbano Bordalo Pinheiro

Columbano Bordalo Pinheiro (21. marraskuuta 1857–6. marraskuuta 1929), johon viitataan toisinaan myös pelkällä nimellä Columbano, oli portugalilainen taidemaalari. Pinheiro syntyi Lissabonissa ja oli taiteilija Rafael Bordalo Pinheiron veli. Hän opiskeli Ranskassa ja teki muotokuvat muiden muassa Teófilo Bragasta ja runoilija Antero de Quentalista. Portugalin tasavallan alettua vuonna 1910 Pinheiro suunnitteli uuden hallituksen lipun. Suurin kokoelma hänen töitään on Chiadon museossa Lissabonissa. Pinheiro, Columbano Bordalo Pinheiro, Columbano Bordalo Pinheiro, Columbano Bordalo
Rahauudistus

Rahauudistus tarkoittaa rahajärjestelmän muutosta, jossa rahan arvo muuttuu; se ei tarkoita käteisrahojen muotoilun muutoksia kuten setelien tai kolikoiden kuvien vaihtumista, joita kutsutaan seteliuudistukseksi ja kolikkouudistukseksi. ==Rahauudistukset Suomessa== 1\. tammikuuta 1963 Suomen markka uudistettiin siten, että siihen saakka käytössä olleen rahan 100 markkaa vastasi uutta yhtä markkaa ja siihenastinen markka yhtä penniä. Summista siis yksinkertaistettuna pudotettiin kaksi nollaa pois. Tarvittaessa vanhaa markan aikaista rahaa kutsuttiin "vanhaksi markaksi" (lyhenne vmk) ja uutta "nykymarkaksi" (nmk). Samassa yhteydessä setelit ja kolikot uusittiin siten, että ulkonäkö säilyi lähes ennallaan, mutta lukuarvot muuttuivat sadasosaan tai niihin lyöty sana "markkaa" vaihdettiin sanaan "penniä". Ennen uudistusta liikkeeseen lasketut kolikot ja setelit pysyivät laillisina maksuvälineinä, mutta niiden arvo uusina markkoina tai penneinä oli sadasosa niihin merkityistä. Suomen Pankki kuitenkin pyrki vaihtamaan liikkeessä olleet vanhat kolikot ja setelit mahdollisimman nopeasti uusiin. 1\. tammikuuta 2002 Suomi vaihtoi valuutakseen euron. Vanhojen markkamääräisten setelien ja kolikoiden käyttö lopetettiin helmikuun lopussa. Suomen Pankki lunasti markkamääräisiä rahoja seuraavasti: *toisen maailmansodan jälkeen painetut setelit 29.2.2012 asti *vuonna 2001 käytössä olleet kolikot 29.2.2012 asti *vuosina 1964-1993 lyödyt yhden markan kolikot ja vuosien 1972-1993 jäänmurtaja-aiheiset viiden markan kolikot 31.12.2007 asti *vuosina 1967-1985 lyödyt juhlarahat 31.12.2007 asti *vuoden 1985 jälkeen lyödyt juhlarahat 29.2.2012 asti Edellä mainittuja vanhemmat setelit ja kolikot ovat mitättömiä ja niillä on nykyään vain keräilyarvo, joka tosin voi olla huomattavastikin nimellisarvoa suurempi. ==Katso myös== *Chartalismi *Devalvaatio ==Lähteet== Luokka:Raha
Thilia Thalia

Thilia Thalia oli suomalainen Yle TV2 -kanavalla esitetty viihteellinen tietokilpailu. Ohjelmaa esitettiin vuosina 1982–1985 nimellä Thilia Thalia Thallallaa sekä myöhemmin vuosina 1998–2002 ja vuonna 2005 nimellä Thilia Thalia. Ohjelman nimi Thilia Thalia Thallallaa keksittiin ohjelman ideapalaverissa Georg Malmsténin kappaleesta ”Mikki Hiiri ja vuorenpeikko”. Joka jaksossa nähtiin kaksi kahden hengen joukkuetta, jotka muodostuivat omaa teatteriaan edustavista näyttelijöistä. Tietovisan kysymykset liittyvät erityisesti kuuluisiin näytelmiin, elokuviin ja näyttelijöihin. Kilpailijoilta vaadittiin tiedon lisäksi myös improvisaatiotaitoja sekä myöhempinä vuosina laulutaitoa tai ainakin sitä paikkaavaa kekseliäisyyttä. Voittajajoukkue eteni aina seuraavalle tasolle, kunnes koko kauden voittajan ratkaisi suuri finaali. Thilia Thalia voitti Venla-palkinnon vuonna 1982. Juontajina ovat olleet Reijo Salminen (toimi myös ohjelman tuottajana ja tuomarina) sekä Mari Vainio ja Miia Nuutila. Tekijätiimiin kuului olennaisena osana myös muun muassa Jyrki Otila. ==Lähteet== ==Aiheesta muualla== * Ylen Elävä arkisto: Thilia Thalia Thallallaa Luokka:1980-luvun suomalaiset kilpailuohjelmat Luokka:1990-luvun suomalaiset kilpailuohjelmat Luokka:2000-vuosikymmenen suomalaiset kilpailuohjelmat Luokka:Visailuohjelmat Luokka:Yle TV2:n televisio-ohjelmat
Käsiase

Käsiase on yhden ihmisen kannettavaksi ja käsiteltäväksi soveltuva tuliase,käsiase. Kielitoimiston sanakirja, Kotimaisten kielten keskus ja Kielikone Oy 2020. Viitattu 16.9.2021. jota käytetään yksi- tai kaksikätisesti. Käsiaseen tukena (lavettina) on ihmisen oma keho. Jos aseen kuljettamiseen tai käyttämiseen tarvitaan kaksi tai useampia ihmisiä, kyseessä on ryhmäase. Käsiaseet jaetaan käsituliaseisiin ja kylmiin käsiaseisiin. Lyhyitä käsituliaseita ovat kaikki pistoolit ja lyhyitä kylmiä käsiaseita esimerkiksi tikarit ja pistimet. Pitkiä käsituliaseita ovat muun muassa kiväärit, haulikot, karabiinit, rynnäkkökiväärit ja pitkiä kylmiä käsiaseita esimerkiksi keihäät ja pertuskat. Ryhmäaseita ovat muun muassa raskaat konekiväärit, panssarintorjuntatykit ja kenttäkanuunat sekä muurinmurtajat. == Lähteet == Luokka:Aseet fr:Arme légère
James Van Allen

James Alfred Van Allen (7. syyskuuta 1914 – 9. elokuuta 2006) oli yhdysvaltalainen avaruustutkija, joka Explorer 1 -satelliitin mittausten perusteella löysi Maan säteilyvyöhykkeet. Van Allen syntyi juristin poikana Iowassa. Hän valmistui ylioppilaaksi 1931 ja opiskeli fysiikkaa paikallisessa collegessa. Van Allen suoritti maisterin tutkinnon Iowan yliopistossa 1936 ja väitteli tohtoriksi 1939. Vuosina 1939–1942 hän oli tutkijana Carnegie- instituutissa ja Johns Hopkinsin yliopistossa. Van Allen osallistui ilmatorjuntatykkien ammusten sytyttimien () suunnitteluun ja hänestä tuli Yhdysvaltain laivaston tykistöupseeri. Tämäkin tehtävä koski sytyttimiä, nyt niiden testausta. Toisen maailmansodan loputtua Van Allen palasi Johns Hopkinsin yliopistoon ja osallistui V2-ohjuksilla tehtäviin kokeisiin. Vuonna 1951 hänestä tuli professori Iowan yliopiston fysiikan ja tähtitieteen osastolle. Tässä virassa hän jatkoi, kunnes jäi eläkkeelle vuonna 1985. Hän kuitenkin jatkoi tutkimustyötä. 1940-luvulta alkaen Van Allen osallistui useisiin retkikuntiin, jotka mittasivat avaruudesta tulevaa säteilyä esimerkiksi Etelänavalla. Hän oli ensimmäisiä Yhdysvalloissa, joka käytti ilmapalloja ja raketteja tutkimuslaitteina. Van Allen oli yli 25 avaruuslaitteen päätutkija (PI eli Principal Investigator). Hän kirjoitti noin 280 julkaisua. == Lähteet == == Aiheesta muualla == * * * * * Luokka:Yhdysvaltalaiset fyysikot Luokka:Avaruustutkimus Luokka:Yhdysvaltalaiset geotieteilijät Luokka:Yhdysvaltalaiset professorit Luokka:Vuonna 1914 syntyneet Luokka:Vuonna 2006 kuolleet
No One Knows

No One Knows on Queens of the Stone Agen kappale. Kappale julkaistiin ensimmäisenä singlenä albumilta Songs for the Deaf vuonna 2002. Kappaleesta tehtiin myös musiikkivideo. Cover-version kappaleesta ovat tehneet lukuisat yhtyeet, kuten The Zutons ja The Dresden Dolls. Kappaletta on käytetty myös PlayStation 2 -videopelissä Guitar Hero sekä NHL 2003 -pelissä. Kappaleen on kirjoittanut Joshua Homme ja Mark Lanegan. Luokka:Vuoden 2002 kappaleet Luokka:Queens of the Stone Agen kappaleet
Kowloon

Kowloon () on Hongkongin osa-alue, joka koostuu Hongkongin saaren pohjoispuolella ja Uusien territorioiden pääosan eteläpuolella sijaitsevista Kowloonin niemimaasta ja New Kowloonista. Merialue Hongkongin saaren ja Kowloonin välillä on hyvin kapea. Kowloonin pinta-ala on noin 47 neliökilometriä. Se on erittäin tiheään asuttua aluetta, ja se on täynnä ostoskeskuksia ja ravintoloita, joskin siellä on myös paljon asuintaloja. Kowloonissa asui vuonna 2021 yli 2,2 miljoonaa ihmistä. Alueen väestötiheys oli yli 47 500 asukasta neliökilometrillä, mikä tekee siitä Hongkongin ylivoimaisesti tiheiten asutun osa-alueen. Kowloonin tunnetuimpia maamerkkejä ovat Tsim Sha Tsuissa sijaitsevat Peninsula-hotelli, Avenue of Stars sekä aivan rannassa sijaitseva museokeskittymä, johon kuuluu muun muassa Hongkongin avaruusmuseo. == Kuvia == kuva:One Peking.JPG|One Peking -pilvenpiirtäjä Kowloonissa kuva:Kowloon Clock Tower June 18 2007.jpg|Kowloon–Canton- rautatieyhtiön entisen aseman kellotorni == Lähteet == == Aiheesta muualla == Luokka:Hongkongin alueet
Nuno Gonçalves

Nuno Gonçalves oli portugalilainen renessanssin ajan taidemaalari. Hänen elinvuotensa eivät ole tiedossa, mutta hän vaikutti vuosien 1450 ja 1490 välillä. Gonçalvesin teoksia on muiden muassa polyptyykki Paineis de São Vicente de Fora, jota säilytetään nykyään Vanhan taiteen kansallisessa museossa Lissabonissa. Luokka:Portugalilaiset taidemaalarit Luokka:Syntymävuosi tuntematon Luokka:Kuolinvuosi tuntematon
Portugalin Intia

Portugalin Intia tarkoittaa Intian alueita, jotka kuuluivat siirtomaa-aikana Portugalille. Intian itsenäistyttyä vuonna 1947 Portugalin Intia koostui lukuisista enklaaveista Intian länsirannikolla. Niihin kuului muiden muassa Goa, jota Portugali hallitsi vuoteen 1961 saakka. ==Alueen valtaaminen== Portugalin Intia alkoi kehittyä, kun Vasco da Gama saapui Kozhikodeen 20. toukokuuta 1498. Portugalilainen amiraali Afonso de Albuquerque sai jo vuonna 1503 oikeuden rakentaa linnakkeen Cochiniin, Intian niemen kärjen länsipuolelle. Portugali sai valtaansa esimerkiksi Salsetten, Mumbain, Baçaimin sekä Damanin ja Diun. Tavoitteena oli saada muslimien harjoittama merikauppa Portugalin haltuun matkan varrella olevien tukikohtien avulla. Albuquerque teki alueelle uuden matkan ja valtasi Goan vuonna 1510 muslimeilta.Seuraavana vuonna hän valloitti Malakan, joka oli tärkeä salmi Itä-Aasiaan. Portugali solmi ystävyyssuhteet Etelä-Intian mahtivaltio Vijayanagaran kanssa ja takasi sille hevosten laivaamisen Persiasta ja Arabiasta. Portugalille oli edullista pysyä hyvissä väleissä ei-islamilaisten valtioiden kanssa. Uskontokysymys kuitenkin kärjisti suhteita, sillä portugalilaiset levittivät voimakkaasti kristinuskoa. Laajentumisvaihe päättyi vuonna 1580, kun Espanja ja Portugali yhdistettiin lyhyeksi aikaa. ==Portugalin hallinto== Portugali piti yllä hyviä suhteita Intian ylimpiin johtomiehiin, mutta paikalliset pikkuruhtinaat eivät saaneet juuri arvostusta. Asevoimin saatettiin tehdä aluelaajennuksia ja ryöstää hindutemppeleitä. Lähetystyö oli myös tavoitteena. niinpä itärannikolla sijaitsevan Mannarinlahden kalastajaväestö otettiin vuonna 1536 Portugalin suojeluun muslimien ryöstöiltä sillä ehdolla, että asukkaiden oli otettava kristillinen kaste ja tunnustettava Portugalin kuningas hallitsijakseen. ==Britit valta- asemaan== Portugali alkoi menettää otettaan Intiasta 1600-luvulla, kun Iso- Britannia alkoi rakentaa omaa merivaltaansa. Britit tukeutuivat hallinnossaan paikallisten ruhtinaiden apuun, ja 1800-luvulla lähes koko niemimaa alkoi olla brittien suorassa tai epäsuorassa hallinnassa. Portugalille jäi vain hajanaisia enklaaveja. Vuonna 1703 britit taivuttelivat Portugalin Methuenin sopimukseen, jonka mukaan Britannian teollisuudella tuli olemaan etuoikeutettu asema Portugalin ja sen siirtomaiden markkinoilla. Intian asevoimat valtasi sotilasoperaatiolla vuonna 1961 Portugalin viimeiset Intian-siirtomaat Goan, Damanin ja Diun. ==Lähteet== == Aiheesta muualla == Luokka:Intian historia Intia